
Europa 


<€* Ovo je glavno značenje pojma Europa. Za druga značenja, pogledajte Europa (razdvojba). 


Europa je zapadni dio Euroazije. Izdvajanje Europe 
od Azije potječe još od antičkog doba. Stari Grci 
razlikovali su Europu kao kopno zapadno od morskih 
prolaza Bospor i Dardaneli i Aziju kao kopno istočno 
od tih prolaza. U kasnijim stoljećima došlo je do 
spoznaje da su Europa i Azija široko povezane i da 
neke izrazite prirodne granice na kopnu nema. Ipak, 
zbog tradicije, ali i zbog povijesnih i kulturnih 
razlika sačuvala se podjela na Europu i Aziju. 
Možemo zaključiti da je u tradicionalnoj podjeli 
Europe i Azije granica dogovorena. Kopnena 
granica Europe i Azije polazi od Jugorskog poluotoka 
na sjeveru, prolazi gorjem Uralom i nastavlja 
rijekom Ural do Kaspijskoga jezera. Između 
Kaspijskoga jezera i Crnoga mora prolazi 
Kavkazom. Na moru granica prolazi kroz morske 
prolaze Bospor i Dardanele. Površina tradicionalno 
omeđene Europe približno iznosi 10,1 milijuna 
četvornih kilometara. Svakako treba uočiti da se 
tradicionalna granica Europe i političke granice, 
odnosno granice pojednih država ne poklapaju. Jasno 
je da iz tradicionalne podjele Europe i Azije slijedi da 
su Rusija, Kazahstan i Ilirska istodobno i europske 
i azijske zemlje. 

Europa je zapadni dio Euroazije i zasebni kontinent. 
Granice kontinenta određuje gorje i rijeka Ural, 
Kaspijsko jezero i Kavkaz na istoku, Atlantski ocean 
na zapadu, Sredozemno more, Crno more i 
Gibraltarski tjesnac na jugu te Sjeverno ledeno more 
na sjeveru. Proteže se od 9° 30' zapadne zemljopisne 
dužine do 68° 5' istočne zemljopisne dužine i od 71° 
11' sjeverne zemljopisne širine, do 36° sjeverne 
zemljopisne širine. Ukupan broj država u Europi je 44, 
a nekoliko države spada u Euroazijske države: 
Kazahstan, Ruska Federacija, Turska, Azerbajdžan i 
Turkmenistan. 


Europa 

Površina 

10,180.000 km 2 

Stanovništvo 746,419.440 (2018.) 

- gustoća 

72,9 /km 2 ; 

Države 

50 (44 priznate) 

Zavisnosti 

6 

Nepriznate 

Abhazija 

republike i 

K* Gorski Karabah 

regije 

— Južna Osetija 


^5 Pridnjestrovlje 

BDP 


- devizni 

$21,82 bilijuna (2018) 

tečaj 


- PKM 

$28,03 bilijuna (2018) 

Jezici 

225 jezika 

Vremenske 

od UTC-1 do UTC+5 

zone 


Najveći 

Moskva, London, Sankt-Peterburg, 

gradovi 

Berlin, Madrid, Pariz, Milano, Rim, 


Istanbul 


Europu neki nazivaju "potkontinentom", jer smatraju da zajedno s Azijom čini kontinent Euroaziju. 
Činjenica je da je Europa više kulturni nego zemljopisni pojam. 

Vanjske poveznice 


Geografski smještaj Europe 


Podrobniji članak o temi: Pojam i veličina Europe 


Euroazija je najveća kopnena cjelina svijeta (55 milijuna 
km 2 ). Sastoji se od dva kontinenta - Europe i Azije, koji 
fizički nisu odvojeni, ali se razlikuju svojim 
kulturološkim, gospodarskim i političkim obilježjima te 
povjesnim razvitkom. Znanstvenici su tijekom povijesti 
različito određivali granicu između ta dva kontinenta. 
Danas je najčešće prihvaćena granica koja prati gorje Ural, 
rijeka Ural, dotiče zapadnu obalu Kaspijskog jezera, 
prolazi planinom Kavkaz do Crnog mora te kroz morske 
prolaze Bospor i Dardanele te izlazi na Egejsko more. 


*0 -M 

Zemljopisni položaj Europe 


Ta granica određuje Europu kao cjelinu sastavljenu od 42 teritorijano cjelovite države i europskih dijelova 
Ruske Federacije i Turske. S obzirom na površinu koje je otprilike 10,523,000 km 2 ^, Europa je među 
najmanjim kontinentima. Zauzima 1/4 ukupne površine Euroazije. Pritom je odnos između površina 
europskog dijela Ruske Federacije i preostalih 44 država 42% : 58%. Europa je vrlo gusto naseljen 
kontinent sa srednjom gustoćom naseljenosti od 69 st/km 2 . 


"Europa" je ime jedne žene u grčkoj mitologiji, koju je oteo Zeus u liku bika. Ipak, mit ne objašnjava zašto 
je kontinent nazvan po njoj. U Grčkoj se taj pojam spominje prvi put u 6. stoljeću pr. Kr.. Čini se da su u 
početku tako zvali kontinentalni dio Grčke sjeverno od Korintskog zaljeva, a zatim i sve zemlje sjeverno od 
Sredozemnog mora. 

Postoji i drugo objašnjenje - da ime kontinenta dolazi od riječi ereb, koja 
na jednom semitskom jeziku znači "zalazak sunca". Naime, za semitske 
(bliskoistočne) narode, sunce zalazi nad Europom. Prema nekim 
mišljenjima, ime Europa potječe od semitske riječi ereb što je označavalo 
zapad, mjesto zalaska sunca. 

Zemljopisni položaj i smještaj 


Podrobniji članak o temi: Geografski položaj i smještaj Europe 

Zemljopisni smještaj određuje se pomoću stupanjske mreže. Europa je 
smještena u središnjem dijelu sjeverne polutke. Paralela (usporednica) na 45° sjeverne zemljopisne širine 
prolazi i kroz Hrvatsku. Početni nulti meridijan (podnevnik) prolazi kroz zvjezdarnicu Greenwich (pokraj 
Londona) i određuje smještaj Europe manjim dijelom na zapadnoj polutki, a većim dijelom na istočnoj. 
Krajnje točke kopnenog dijela Europe nalaze se na sjeveru u Norveškoj (rt Kinnarodden), na zapadu u 
Portugalu (rt Da Roca), na jugu u Španjolskoj (rt Tarifa) i na istoku u Rusiji (Sjeverni Ural). Osim cjelovitog 
kopna, ovom kontinentu pripadaju i brojni otoci te otočne skupine u Atlanskom oceanu i Sredozemnom 
moru.Budući da je smještena najvećim dijelom u sjevernom umjerenom pojasu, a tek manjim dijelom u 
sjevernom hladnom pojasu, Europa je imala povoljne uvjete za razvoj naseljenosti te ostvarivanje 
raznovrsnih kulturno-civilizacijskih i gospodarskih dostignuća. 



Europa u grčkoj mitologiji 



























Zemljopisni položaj nekog kontinenta određen je njegovim odnosom prema susjednim kontinentima i 
morima. Europa je položena u središnjem dijelu kopnene polutke. Okružuju je Afrika i Azija, a od mora je 
prometno važan Atlanski ocean te Sredozemno more i Sjeverno ledeno more. Brojna vrata, prolazi i kanali 
omogućavaju joj dobru pomorsku povezanost s ostatkom svijeta. Sve je to pridonjelu nekadašnjem položaju 
kulturno-civilizacijskog središta Starog svijeta. Danas je povoljnost smještaja i položaja vidljiva u izrazitoj 
gustoći naseljenosti te važnom mjestu Europe u svjetskoj trgovini i prometu. 

Postanak i izgled reljefa 


Reljef Europe 

Podrobniji članak o temi: Reljef Europe 

Reljef Europe je raznolik po izgledu i starosti. 
Najveći dio Europe zauzimaju nizine (prostori do 
200 metara visine), a samo 17% površine prostire 
se iznad 500 metara. Najviši vrh Europe, Elbrus, 
visok je 5642 metara. S takvim postotnim udjelima 
apsolutnih visina Europa je prosječno najniži 
kontinent. Pod utjecajem vanjskih čimbenika i 
unutarnjih sila reljef se neprestalno mijenja. Iz 
toga proizlazi sveza između njegova izgleda i 
starosti. Mlađa reljefna uzvišenja viša su i strmija 
za razliku od starijih. Međutim današnji izgled 
Europe nije nastao odjednom. S obzirom na starost 
tj. vrijeme nastanka, reljef je podijeljen u tri 
osnovne skupine: prastaru Europu, staru Europu i 
mladu Europu. 


Prastara Europa 

Prastara Europa je oblikovana u arhaiku (arhaik je započeo prije oko 3,8, a trajao je do prije 2,5 milijarda 
godina). Tada je nastao Baltički štit, čiji je južni nastavak Ukrajinski štit, a veza između njih je mlađim 
naslagama prekrivena Ruska ploča. Sjeverozapadni dio Baltičkog štita prekriven je dolnjopaleozoičkim 
orogenetskim pojasom Kaledonida, a starost stijena se povećava prema istoku. Baltički i Ukrajinski štit u 
donjem paleozoiku činili su kontinent Baltiku (Fenosarmaciju). 



Satelitska snimka Europe 


Stara Europa 

Stara Europa je oblikovana u sljedećoj geološkoj eri - paleozoiku. Tada su nastala stara gromadna gorja. 
Prepoznatljiva su po blagim padinama i zaobljenim vrhovima, a uglavnom nisu viša od 1000 metara 
nadmorske visine. Navedene značajke omogućavaju laku prohodnost. Ta su gorja bogata rudama (osobito 
ugljenom i željeznom rudom), stoga su na tim područjima nastale prve industrijske regije i veći gradovi. 

Stara gromadna gorja su gorja u Britaniji, Irskoj, zatim Skandinavsko gorje, Ural, Meseta, Središnji masiv, 
Ardeni, Vogezi, Njemačko-češko sredogorje i Rodopi. 


Sljedeća geološka era je mezozoik kada počinje nastanak mladog ulančanog gorja i traje intezivno trošenje 
postojećeg reljefa. 
























Mlada Europa 


Mlada Europa je oblikovana u geološkoj eri koja 
obuhvaća današnje doba. Naziva se kenozoik te se, s 
obzirom na starost, dijeli na tercijar i kvartar. U tercijaru 
je došlo do izdizanja mladih ulančanih planina. Njihove 
karakteristike su strme padine te oštri i visoki vrhovi. 
Kako se najčešće pojavljuju u nizu, kažemo da su 
ulančane. Mlade ulančane planine smještene su na jugu 
Europe. To su Alpe (najveći planinski lanac Europe) na 
koje se nadovezuju Apenini, Dinaridi i Šarsko-pindsko 
gorje. Istočnije se prostiru Karpa ti i Stara Planina. Na 
Pirinejskom poluotoku su Pirineji i Betijski Kordiljeri. S 
obzirom na geološku prošlost zemlje, te su planine 
izrazito mlade tako da se njihov okolni prostor još nije 
smirio. Zato su na tom području česti potresi i 
vulkanske erupcije (npr. Etna na Siciliji, Stromboli i 
Otok Surtsey, navodno najmlađi vulkan na svijetu). 

Za razliku od starog gromadnog gorja, mlade ulančane planine siromašne su 
rudama, visoke su i strme, a u prošlosti bile su i smetnja za prometno 
povezivanje sjevera i juga Europe . Međutim, one imaju i niz gospodarskih 
pozitivnih odlika: mogućnost ispaše stoke, sječa suma te upotreba planinskih 
rijeka za dobivanje električne energije. Rijeke obiluju vodom i strmog su 
pada. Tijekom 20. stoljeća počelo se vrednovati turističke mogućnosti 
planinskog prostora, a prometne poteškoće riješene su probijanjem tunela i 
gradnjom suvremenih prometnica preko planinskih prijevoja. 

Današnji izgled Europa je dobila nakon zadnjeg ledenog doba. Na pojedninim 
prostorima unutarnje sile pomlađuju postojeće reljefne oblike (npr. ponovno 
izdizanje starog gorja Rodopi), a promjenom klimatskih uvjeta jačaju procesi 
razaranja. Oblikuju se nizine čije naslage tj. nataloženi materijal, nastaju radom različitih vanjskih 
čimbenika (vode, vjetra , ledenjaka). Pritom starost podloge ne treba biti jednaka starosti naslaga. Primjer je 
Istočnoeuropska nizina čija je podloga Ruska ploča arhaičke starosti, a naslage nastale radom ledenjaka i 
vjetra su tercijarne i kvartarne. Veće europske nizine su Sjevernonjemačka, Pribaltička, Padska, Panonska, 
Vlaška i Tračka. 

Povijest 




Planina Elbrus, po nekima najviša planina u 
europi. Smještena je u Gruziji. 


Podrobniji članak o temi: Povijest Europe 

Vrsta Homo naseljavala je Europu još prije milijun i pol godina. Kromanjonci su se pojavili prije 40.000 
godina. 

Stara Grčka se smatra kolijevkom europske kulture. Rimsko Carstvo, a s njim i kršćanstvo, ujedinilo je velik 
dio kontinenta s težištem na Sredozemlju. 

Nakon pada Rima i doseljavanja raznih naroda iz Azije, europski je napredak usporio tijekom razdoblja koje 
je poznato kao srednji vijek. 

Karlo Veliki je udario temelje jedne nove, zapadnije Europe, kojoj središte više nije u Rimu, ah i ona ostaje 
raskomadana unatoč pokušajima njemačkih careva Svetog Rimskog Carstva. 






























Riječ Europa se gubi, a umjesto nje prevladava pojam kršćanski 
svijet i jedinstveni pothvati u tom smislu (križarski ratovi , katedrale). 
Padom Konstantinopola 1453. započeta je invazija Turaka i 
Osmanskog carstva na Europu koja je dovela do okupacije velikog 
dijela Balkana i početka islamizacije. 


Europa se redefinira u 16. stoljeću zbog renesanse i prekooceanskih 
kolonija. Nastaju jaka kraljevstva i budi se nacionalizam. Francuska 
revolucija ( započeta 1789., uvela načelo "sloboda, jednakost, 
bratstvo" i postavila temelje ljudskih prava, kao što su pravo na 
vjeroispovijest i dr. ) i industrijska revolucija donose inovacije 
kojima će Europa u 19. stoljeću zavladati cijelim svijetom. 1804. 
Napoleon Bonaparte se proglasio carem Francuske i krenuo u 
osvajanje Europe. Osvojio je Španjolsku, Portugal, Austriju, 
Poljsku gdje ukida feudalizam, ali je poražen u Rusiji 1812. jer 
su Rusi zapalili Moskvu i namirnice za njegovu vojsku. 1815. 
definitivan poraz doživio kod Waterlooa.l848. razvijaju se 
narodni pokreti i pokreće revolucija koja je zahvatila Austro¬ 
ugarsku ( njeni narodi htjeli su neovisnost) ali koja ju je ugušila 
uz pomoć ruske vojske. 


Dva svjetska rata 20. stoljeća vode se najvećim dijelom na 
europskom tlu. 1914. austro-ugarski prijestolonasljednik Franjo 
Ferdinand ubijen je u Sarajevu što je poslužilo vlastima u Beču 
da optuži Beograd i napadne Srbiju i Crnu Goru, što je dovelo 
do prvog svjetskog rata u koji su se uključili i Rusija, Velika 
Britanija, Njemačka te na kraju i SAD. Njegov povod bio je 
samo izlika velesila za borbu za teritorijem. Rat je završen 1918. 

Drugi svjetski rat ( 1939.-1945. ) počeo je kada je Njemačka 
napala Poljsku. Završio je porazom Nacističke Njemačke, 

Fašističke Italije i Japana. Europa gubi svjetsku vlast i kolonije, 
a hladni rat stvara jaku podjelu na kapitalističku Zapadnu 

Europu i komunističku Istočnu Europu pod Sovjetskim Savezom. Njih dijeli i podjela na NATO pakt i 
Varšavski pakt. 


Pregled promjena granica europskih 
država tijekom Drugog svjetskog rata 
(1939.-1945.) 




Europa 1097. 


U kasnom 20. stoljeću ujedinjuje se Njemačka i nestaju višedržavne komunističke zajednice poput 
Sovjetskog Saveza, Čehoslovačke i Jugoslavije. U Jugoslaviji se proširio i rat u kojem su sudjelovale BiH, 
Hrvatska, Slovenija, Srbija i Crna Gora te Kosovo. 


Nastaje Europska Unija, politička i ekonomska zajednica 28 europskih zemalja. 


Razvedenost Europe 


Europa je kontinent snažno orijentiran na more. Usmjerenost na 
more (ribarstvo, pomorstvo, trgo vina, brodogradnja, turizam) i 
njegov utjecaj na kopno naziva se maritimnost. Trećinu njezine 
kopnene površine čine otoci i poluotoci. Brojni zaljevi ulaze 
duboko u kopno, pa unutrašnjost nigdje nije bitno udaljena od 
mora. Europa je najmaritimniji i najrazvedeniji kontinent. 



Plaža u Danskoj. 















































Najveći poluotoci su Skandinavski, Pirinejski i Apeninski. Veći otoci u Atlanskom oceanu su Velika 
Britanija, Irska, Island, Ovčji otoci , Novaja Z emlja, Zemlja Franje Josipa i Svalbard, a u Sredozemnom 
moru Korzika, Sardinija, Sicilija i Kreta te umjetno stvoren otok Peloponez (nekada je bio poluotok). 
Otočne skupine su Baleari, Sporadi i Cikladi. Glede njegovog zemljopisnog položaja Grenland pripada 
prostoru Arktika, ali s državno-političkog gledišta Europi tj. Danskoj. 


Morska pročelja 

U Europi se izdvajaju tri morska i obalna pročelja: sjeverno, 
zapadno i južno. 

Sjeverno morsko i obalno pročelje obuhvaća prostor Barentsova 
mora, Bijelog mora te veći dio Karskog mora. Ta su mora plitka, 
odnosno njihova prosječna dubina iznosi od 200 do 300 metara. 

Njihove su obale slabo naseljene. Zbog tople Golfske struje 
jugozapadni dio Barentsova mora plovan je (sve do ruske luke 
Murmansk) tijekom cijele godine. Ostale obale Rusije većim su 
dijelom godine zaleđene i nužni su ledolomci za održavanje 
plovidbe sjevernim morskim putem. 

Zapadno morsko i obalno pročelje obuhvaća prostor od 
Gibraltarskih vrata do Nordkappa. Obale su većinom niske, pa omogućavaju prodor vlažnog zraka s 
Atlantika duboko u unutrašnjost. Ta su mora bogata planktonom i nisu veoma duboka. Sjeverno more 
bogato je ribolovno područje, a iz njegova se podmorja crpe nafta i zemni plin (Dogger Bank). Norveško 
more bogato je planktonom i nije zaleđeno iako se nalazi iznad sjeverne polarnice, a tome utječe topla 
Golfska struja. 

Južno morsko pročelje proteže se od Gibraltarskih vrata do istočnih obala Crnog mora. Obuhvaća 
Sredozemno more s njegovim manjim morima. Većina obala je strma i stjenovita. Ta su mora turistički vrlo 
privlačna zbog topline i velike prozirnosti. 



Obala mediterana u Grčkoj 


Vrste obala 

Obale mogu biti strme (klifovi) i niske (žalovi). Strme obale 
nastaju uz planinska područja (npr. obale Sredozemnog mora), a 
niske uz nizinska područja (npr. južne obale Sjevernog i Baltičkog 
mora). 

Obale mogu biti različito razvedene. Jadran ima uzdužnu obalu 
koja se s otocima i poluotocima pruža usporedno. To je tzv. 
dalmatinski tip obale. Poprečno razvedena obala nalazi se uz 
Norvešku gdje su obalni reljefni oblici, uglavnom, okomito 
položeni na smjer pružanja kopna. To je tzv. norveški tip obale. 

Neodređeni tip obale nema određen smjer pružanja u odnosu na pružanje kopnene cijeline (npr. sjeverna 
obala Crnog mora). 

Klima 



Valovi Crnog mora na pješčanoj plaži. 


Podrobniji članak o temi: Klima Europe 

Klima je prosječno stanje atmosfere (plinovita Zemljina omotača) nad nekim područjem, promatrano u 
duljem razdoblju, odnosno od 25 do 35 godina. Na klimu utječu brojni klimatski faktori. 



































Zemljopisna širina 

- Najveći dio Europe smjestio se u sjevernom umjerenom pojasu 
što znači da klima ima uglavnom umjerena obilježja. Smjena 
četiriju godišnjih doba i ujednačen godišnji raspored padalina 
osnovne su karakteristike klime Europe. Krajnji sjeverni dijelovi 
kontinenta nalaze se sjevernije od sjeverne polarnice (66° 33') tj. u 
sjevernom polarnom pojasu, što uvjetuje pojavu polarne klime. 

Morske struje 

- Topla Golfska struja zagrijava more uz obale zapadne i sjeverne 
Europe. Toplije more uzrok je većih količinama padalina jer je 
veće isparavanje iz toplijeg mora. 

Raspored kopna i mora 

- Raspored kopna i mora je važan zbog značajke mora da se sporo 
grije i sporo hladi, dok se kopno brzo hladi i zagrijava. Zato su u 
krajevima udaljenijima od mora, tj. dublje na kontinentu ljetne 
temperature prilično visoke, a zimske niske. Suprotno tome, 
područja uz more imaju blaže zime i nešto manja vruća ljeta. Temperaturne razlike (amplitude) povećavaju 
se udaljavanjem od mora. Količina padalina, također, ovisi o blizini mora. Glavni zapadni vjetrovi donose 
vlagu na kontinent s Atlantika, pa se količina padalina smanjuje prema istoku tj. unutrašnjosti kontinenta 
(osim južne Europe). Možemo zaključiti da je s udaljavanjem od mora maritimnost (utjecaj mora) sve 
slabija, a kontinentalnost (utjecaj kopna) se povećava. 

Reljef 

- Utjecaj reljefa na klimu očituje se ponajviše kroz nadmorsku visinu. U reljefno višim područjima (planine 
više od 1000 metara) primjetan je znatan pad temperature s visinom. Temperatura se smanjuje prosječno 
0,5°C na svakih 100 metara visine zbog udaljavanja od površine Zemlje (koja odašilje toplinu primljenu od 
sunca). Reljefno viši prostori primaju više padalina jer se vlažne zračne mase izdižu kako bi ih prešle te 
dolazi do hlađenja i kondezacije (pretvaranje vodene pare u vodene kapljice). To, naravno, vrijedi za padine 
okrenute u smjeru vjetra koji donosi padaline. 

U većem dijelu Europe uz obalu su nizine te vlažne zračne mase, nošene zapadnim vjetrovima, mogu 
prodrijeti duboko u unutrašnjosti kontinenta. Suprotna je situacija uz obale južne Europe gdje prodor vlažnih 
zračnih masa u unutrašnjost sprječavaju mlade ulančane planine koje se pružaju uz obale. Slično je i na 
području Skandinavije te u Ujedinjenom Kraljevstvu. 



Pogled na prekrasne slapove Islanda 


Klimatsko-vegetacijska područja 


x Podrobniji članak o temi: Klimatsko-vegetacijska područja Europe 
Atlanski ocean je glavni izvor vlage za Europu. Donose je zapadni vjetrovi. Količina padalina smanjuje se 
udaljavanjem od Atlanskog oceana. Manje padalina primaju zavale zbog reljefne zatvorenosti. U krajevima 
bližima moru većina padalina padne zimi, a u udaljenijim područjima ljeti. 

U Europi prevladavaju umjerene klime: umjereno topla i umjereno kontinentalna te sredozemna klima. 
Slabije su zastupljene polarna i stepska klima. Biljni pokrov (vegetacija) ovisi o klimi, no važan je i utjecaj 
čovjeka. Izvorna je vegetacija rijetka. Čovjek je uništio goleme površine prirodne vegetacije gradedći 
naselja i prometnice te stvarajući obradive površine. 























Umjereno topla klima 


Umjereno toplu klimu imaju zapadna Europa, veći dio 
srednje i jugoistočne te manji dio sjeverne Europe - 
dakle gotovo trećina kontinenta. Padaline su podjednako 
raspodijeljene tijekom cijele godine. Ljeta su topla, a 
zime hladne. Jug ima vruća ljeta (uz Crno more, 

Panonska nizina i dolina rijeke Po). Na zapadu, u 
središnjem dijelu i na jugoistoku ljeta su topla, a na 
sjeveru (obala Norveške i južni Island) su svježa. 

Godišnje razlike ljetnih i zimskih temperatura 
povećavaju se prema istoku (udaljavanjem od Atlanskog 
oceana), a količina padalina se smanjuje. Ljeta su prema 
jugoistoku sve toplija, a zime prema sjeveroistoku sve 
hladnije (s mnogo snijega). Karakterističnu vegetaciju 
čine listopadne i mješovite šume. Najčešće vrste drveća 

su bukva, hrast i javor. Danas su najvećim dijelom iskrčene i pretvorene u pašnjake i oranice (zasijane 
uglavnom krmnim biljem, žitaricama, krumpirom i industrijskim biljem). 



Pogled na prelijepe planine Tatre u Poljskoj 


Umjereno kontinentalna klima 

Umjereno kontinentalna klima prevladava na istoku i sjeveru te dijelom u središnjoj i jugoistočnoj Europi. 
Zime su duge i hladne, a ljeta kraća i topla (na sjeveru svježa). Godišnje temperaturne razlike su velike. 
Količine padalina su umjerene i smanjuju se udaljavanjem od Atlantika i prema sjeveru (jer hladniji zrak 
sadrži manje vlage). Čest je snijeg. Stepe (niske trave) prevladavaju na jugu, a u središnjem dijelu listopadne 
i miješane šume. Na sjeveru rastu tajge. Tipične biljne kulture mijenjaju se od juga prema sjeveru - od manje 
otpornih na hladnoću prema otpornijima (od žitarica do krmnog i industrijskog bilja). 


Sredozemna klima 


Sredozemna (mediteranska) klima raširena je u južnoj Europi, ali 
samo u uskom pojasu uz Sredozemno more. Zime su blage i 
kišovite, a ljeta suha i topla. Čest problem je ljetna suša. Prirodna 
vegetacija - šume hrasta crnike i medunca, primorskog bora i 
čempresa - najvećim su dijelom uništene pretjeranom sječom i 
ispašama te čestim požarima. Nakon uništenja šuma nastala je 
makija (zimzelena šikara). Degradacijom (daljnim uništavanjem) 
makije javlja se garig, a njegovim uništenjem goli kamenjar. 
Karakteristične biljne kulture su masline, smokve, vinova loza, 
agrumi te rano voće i povrće. 



Otok Vis iz zraka. 


Polarna klima 

Polarnu klimu imaju krajnji sjever te najviši dijelovi Alpa i Skandinavskog gorja. Zime su duge i hladne, a 
ljeta kratka i svježa. Prosječna ljetna temperatura niža je od 10°C. Količina padalina je mala, i to zbog toga 
što je hladni zrak može primiti malo vlage. Vegetaciju čini tundra (tundre su oblasti mahovina, lišajeva te 
zakržljalog grmlja), koja se tijekom kratkog ljeta zazeleni i rascvjeta. I na višim planinama klima je polarna. 
Temperatura se se smanjuje s nadmorskom visinom, stoga je vrlo niska. 






























Zime su duge i hladne, a količina padalina se povećava 
zbog kondenzacije prouzročene hlađenjem zraka. Čest je 
snijeg. Listopadnu i mješovitu šumu na većim visinama 
smjenjuje crnogorična, a iznad granice šume javlja se 
klekovina, zatim planinski pašnjaci, kamene goleti te trajni 
sn ijeg i led. 


Religije i kulture Europe 

■ Najrasprostranjenija religijsko-kulturna zajednica 
Europe je Katolička crkva kojoj pripadaju sljedeće 
države: Hrvatska, Francuska, Italija, Španjolska, 
Poljska, Slovačka , Slovenija , Češka , Austrija , Belgija, 
Litva, Malta, Monako, San Marino, Lihtenštajn, Andora , Mađarska , Irska , Portugal te oko 
polovica odnosno dijelovi nekih država kao što su Njemačka , Nizozemska , Švicarsk a, Bosna i 
Hercegovina te rubni dijelovi pojedinih regija Europe kao što su Transilvanija , Galicija , 
Vojvodina, Sjeverna Albanija i Boka Kotorska. 

■ Druga religijsko-kulturna zajednica po zastupljenosti je Pravoslavna crkva koja se sastoji od 
niza samostalnih (Autokefalnih) crkvi, njoj većinom pripadaju Europska Rusija, Ukrajina, 
Bjelorusija, Rumunjska, Srbija, Bugarska, Crna Gora, Makedonija, Moldavija, Grčka, Gruzija, 
Armeni ja te oko polovica država Cipar , Bosna i Hercegovina . 

■ Treća religijsko-kulturna zajednica su Protestanti, sastoje se od mnoštva protestantskih sljedbi 
koje su vrlo srodne Katoličkoj crkvi. Države koje pripadaju ovoj zajednici su Island, Norveška, 
Švedska, Finska, Latvija, Estonija, Danska, Velika Britanija te oko polovica teritorija država 
Nizozemska , Švica rska i Njemačka . 

■ Četvrta religijsko-kulturna zajednica je Islamska vjerska zajednica, ona nije autohtona na 
europskom tlu već je donesena iz Azije posredstvom Turskoga carstva. Europske države u 
kojima su većinsko pučanstvo muslimani jesu Albanija, Kosovo, europski dio države Turska te 
Bosna i Hercegovina. Osim u spomenutim državama muslimanska religijsko-kulturna 
zajednica kao manjinska nazočna je u nekim državama jugoistočne Europe kao što su 
Makedonija, Bugarska, Srbija, Cipar, Crna Gora. 



Polarne noći u Finskoj 


Stepska klima 

Stepsku klimu imaju sjeverne obale Crnog mora i Kaspijskog jezera te dijelovi Španjolske. Padaline su 
rijetke. Nekad prevladavajuća vegetacija stepa uglavnom je pretvorena u oranice na kojima, uz 
navodnjavanje, uspijevaju razne vrste žitarica i krumpir. 

Rijeke 


^Podrobniji članak o temi: Rijeke Europe 

Budući da je Europa kontinent male površine te razvedenih obala i raznolikog reljefa, rijeke su uglavnom 
kraće. Ravnomjerni raspored i dovoljna količina padalina osiguravaju većini tekućica dovoljno vode od 
izvora do ušća. 

Većini rijeka se puni kišama, pa kažemo da imaju kišni riječni režim. To posebno vrijedi za rijeke u 
zapadnoj i južnoj Europi. Vodostaj tih rijeka je tijekom godine ujednačen (posebno u zapadnoj Europi), a 
pogodne su za plovidbu. Primjer je Temza. 



























































Vodostaj rijeka sa snježnim riječnim režimom ponajviše ovisi o kopnjenju snijega. Vodostaj im je zato 
najviši u kasno proljeće i početkom ljeta. Primjer su rijeke koje izviru u Alpama. 


Većina rijeka ima mješoviti kišni režim koji je 
kombinacija kišnog i snježnog. Te rijeke imaju dva 
maksimuma vodostaja (u doba najvećih kiša i kopnjenja 
snijega). Primjer je Rajna čiji su maksimumi u kasno 
proljeće i jesen. 

Korištenje rijekama 

Rijekama se služimo za plovidbu (npr. Rajna i Dunav), 
vodoopskrbu kućanstva i industrije, proizvodnju 
električne energije (npr. u Alpama) i natapanje 
obradivih površina na sušnjim područjima. Osim toga, 
služimo se njima za ribolov (npr. Volga), turizam i 
rekreaciju te splavarenje drveta (na Skandinavskom 
poluotoku). Brojne europske rijeke povezane su 
plovnim kanalima što povećava dužinu plovnih puteva. 
Mitteland u Njemačkoj te kanal Volga - Don u Rusiji, 
industrije, kućanstava i poljoprivrednih površina. 



Pogled na Volgu pokraj Ulyanovska 


Primjeri su za to kanali Rajna - Maj na - Dunav i 
Mnoge rijeke onečišćene su otpadnim vodama iz 


Sljevovi 

Europske rijeke pripadaju jednom od pet glavnih sljevova. Manje rijeke utječu u veće, a ove se ulijevaju u 
neko more, ocean ili jezero, tj. pripadaju jednom od sljevova. Granice između sljevova ili razvodnice 
uglavnom prolaze vrhovima planina. 


Površinom je najveći 
atlanski slijev. On obuhvaća 
sljevove Sjevernog, 

Baltičkog, Norveškog i 
Sjevernog ledenog mora. 

Mnoge rijeke u tom slijevu 
imaju ušća u obliku 
estuarija. Zahvaljujući 
ujednačenom vodostaju i 
ušćima vrlo pogodnim za 
smještaj morsko-riječnih 
luka te visokoj 

gospodarskoj razvijenosti zaleđa, ovdje se nalaze najveća europska luka Rotterdam te nekoliko velikih, npr. 
London i Hamburg. Najvažnije rijeke su Rajna, Laba (Elba), Temza, Sena, Loire i Tejo. Baltičkom slijevu 
pripadaju Odra, Visla i Zapadna Dvina (Daugava) te mnoge manje rijeke. Rijeke u slijevu Norveškog mora 
uglavnom su kratke i nepovoljne za plovidbu, ali zbog obilja vode i prirodnog pada povoljne su za gradnju 
hidroelektrana. Rijeke u slijevu Sjevernog ledenog mora su velik dio godine zamrznute. Najvažnije su 
Pečora i Sjeverna Dvina. 

Rijeke sredozemnog slijeva uglavnom su kratke i siromašne vodom. Brojne manje rijeke nemaju stalni tok 
jer su popnrnice ili ljeti presuše. Veće su rijeke Po, Rhone i Ebro. U Hrvatskoj se ističe Neretva. 



Morska i riječna luka na rijeci Odri u Szczecinu, Poljska 





























Crnomorskom slijevu pripadaju Dnjepar, Dnjestar, Don i Dunav, druga najduža rijeka Europe. Prometna 
važnost Dunava porasla je povezivanjem s Majnom i Rajnom. Ušće Dunava u Crno more je u obliku Delte 
te je nepogodno za gradnju luke. Tom slijevu pripadaju i rijeke Sava i Drava. 

Slijev Kaspijskog jezera je zatvoren tip slijeva. Važnije rijeke su Volga i Ural. Volga je najveća europska 
rijeka po dužini, količini vode, veličini proječja i delti. Na Volgi su sagrađene brojne hidroelektrane. 

Jezera 


x Podrobniji članak o temi: Jezera Europe 



Veća europska jezera nalaze se na sjeveru i u Alpama. 
Ta su jezera ledenjačkog (glacijalnog) postanka. Nastala 
su radom ledenjaka u posljednjem ledenom dobu. 
Nalaze se u udubinama koja je, krećući se, stvorio 
lednjak. Primjeri su Lago di Garda i Bledsko jezero u 
Alpama te Ladoga u Rusiji. 


Tektonska jezera nastala su složenijim pomicanjima 
Zemljine kore. Primjeri su Ohridsko i Skradinsko 
(smještena u rasjedu). Kaspijsko jezero površinom je 
najveće jezero svijeta i ujedno najveća depresija u 
Europi (-28 metara). Ostatak je nekadašnjeg većeg 
mora. Česta su još riječna jezera, koja nastaju većinom 
u donjem toku rijeka, te krška jezera (Crveno i Modro 
pokraj Imotskog). Vulkanskih jezera u Europi je malo - 

najpoznatije je Nemi u blizini Rima, koje je smješteno u krateru ugaslog vulkana. Umjetna jezera nastala su 
djelovanjem čovjeka: gradnjom hidroelektrana, ribnjaka ili iskapanjem građevinskog materijala. Primjer je 
veliko Samarsko jezero na Volgi . 


Pogled na Bledsko jezero u Sloveniji 


Etnički sastav 


Prvo stanovništvo 

Podrobniji članak o temi: Stanovništvo Europe 

Spoznaje o prvim stanovnicima Europe otkrivene su na temelju arheoloških ispitivanja i njihovih procjena. 
Prvi tragovi naseljenosti potječu iz razdoblja starijeg kamenog doba (paleolitika). Ostaci tadašnjih ljudi 
pronađeni su na području središnje i južne Europe. Tijekom mlađeg kamenog doba ili neolita (prije 10.000 
godina) širio se opseg naseljavanja spomenutih područja. Stanovništvo se, uz stočarstvo počelo baviti i 
ratarstvom, a to je utjecalo na povećanje broja stanovnika. Na područjima gušće i starije naseljenosti razvile 
su se prve visoke civilizacije. Jedna od njih, sumeransko-babilonska imala je jak utjecaj na razvoj kulture i 
civilizacije na otoku Kreti. Tako se sredinom 3. tisućljeća prije Krista razvilo civilizacijsko središte Europe 
na prostoru istočnog Sredozemlja. Tijekom brončanog i željeznog doba postala je moguća proizvodnja hrane 
što je utjecalo na porast broja stanovnika i gustoću naseljenosti. 


Seobe naroda 

























Tijekom 2. tisućljeća prije Krista Europu je počela naseljavati porodica indoeuropskih naroda, koja danas 
čini većinu europskog stanovništva. Ta porodica se dijeli na veće skupine naroda: Kelte, Germane, Slavene i 
Romane. Na početku najveći dio Europe su zauzeli Kelti. Civilizacijsko središte Europe bilo je još 
smješteno na Mediteranu. Do 4 stoljeća prije Krista žarište kulture bila je grčka civilizacija koja je osinvala 
svoje kolonije na Sredozemlju. Od 4. stoljeća prije Krista počinje uspon rimske civilizacije predvođene 
Latinima i ostalim plemenima s Apeninskog poluotoka. Rimskim osvajanjima civilizacijsko je žarište 
Europe preneseno s područja istočnog Sredozemlja na zapadno, a latinski je jezik istisnuo keltski. Došlo je i 
do premještanja Germana sa sjevera prema Pirinejskom i Apeninskom poluotoku. Germani su potisnuli 
Kelte, ali ne i romanizirani jezik. Na područje Germana postupno se naseljavaju Slaveni. Posljednja velika 
promjena jezičnog sastava Europe nastala je dolaskom naroda uralsko-altajske porodice u koju spadaju i 
Mađari. Oni su u 9. stoljeću naselili Panonsku nizinu te razdvoli slavene na Zapadne i Južne. 


Današnja Europa 

Jezični sastav Europe otad se nije bitno promijenio, iako su Europu tijekom povijesti potresali brojni ratovi, 
politički sukobi, seobe te promjene državnih granica. Velike skupine naroda koje pripadaju indueuropskoj 
porodici su: Slaveni, Germani i Romani. Narodi Grci, Albanci, Litavci, Irci, Škoti, Velšani i Romi ne 
pripadaju niti jednoj spomenutoj skupini, ali pripadaju indoeuropskoj porodici. U Europi žive još pripadnici 
Uralo-Altajske prodice koja se dijeli na Ugrofinsku i Altajsku skupinu, a Baski i Maltežani ne pripadaju ni 
jednoj navedenoj porodici. Većina naroda živi u jednonacionalnim državama. U tim je državama jedan narod 
u većini. U višenacionalnim državama ravnopravna su dva ili više naroda. To su, primjerice, Bosna i 
Hercegovina, Belgija te Ujedinjeno Kraljevstvo. Osim pripadnika državotvornih naroda, u svakoj žive i 
pripadnici drugih naroda koji čine nacionalne manjine. Treba razlikovati narodnost od državljanstva jer 
državljanstvo neke države ne mora značiti i pripadnost većinskom narodu u toj državi, npr. francuski Arapi. 

Iako se u Europi govori 117 jezika, mnogo je manje službenih jezika. Većina država ima jedan službeni 
jezik, no Irska, Finska, Španjolska i Malta imaju dva, Belgija te Bosna i Hercegovina tri, a Švicarska čak 
četiri. 

Europa nema niti jedinstveno pismo. Najveći dio 
njezina stanovništva služi se latinicom. U istočnom i 
djelomičnom jugoistočnom dijelu Europe raširena je 
ćirilica, a u Grčkoj grčko pismo. Velik utjecaj na kulturu 
i način života ima i religija (vjeroispovijest). Većina 
stanovnika Europe pripada kršćanima koji se dijele na 
protestante, katolike i pravoslavce. Nakon prodora 
naroda s područja jugozapadne Azije (stvaranje 
Osmanskog Carstva) dio Slavena i dio Albanaca prešao 
je na islam. Islamske su vjere i brojni useljenici u 
Europu, koji su došli iz afričkih i azijskih država. 

Stanovništvo 


U Europi živi oko 742,5 milijuna stanovnika ili 72.94 

St/km 2, nase lj enost utječu prirodni i društveni preduvjeti. U 
prirodne preduvjete ubrajamo reljef, klimu, vegetaciju , vrstu tla, 
opskrbljenost vodom rudonosne izvore... Društveni preduvjeti su stupanj razvijenosti gospodarstva, politička stabilnost, 
mogućnost zapošljavanja... 



Rasprostranjenost slavenskih jezika 


























Europa je gusto naseljen kontinent. Do 19. stoljeća 
imala je spor porast broja stanovnika, ali ne zbog malo 
novorođenčadi, nego zbog mnogo umrlih. Znači da su i 
rodnost i smrtnost bile velike. Tijekom 19. stoljeća nove 
tehnologije i nova organizacija rada povećale su 
produktivnost u proizvodnji, što je utjecalo na 
pojjeftinjenje proizvoda i povećanje kupnje. Došlo je do 
napretka u medicini i poboljšani su higijenski uvjeti 
života u naseljima. Sve to rezultira višim životnim 
standardima i produljenim životnog vijeka ljudi te 
smanjenjem smrtnosti. Kako je rodnost ostala ista, a 
smrtnost se smanjila, došlo je do naglog povećanja broja 
stanovnika. Razlika između rodnosti i smrtnosti naziva 
se prirodna promjena, a ona može biti pozitivna 
(prirodni prirast) i negativna (prirodni pad). 

Slijedi smanjenje rodnosti. Naime, s povećanjem 
životnog standarda ljudi počinju više pozornosti 
planiranju obitelji (smanjuje se broj djece). Istodobno se 
dio stanovništva (pretežito mladih ljudi) iseljava u Novi 
svijet. Smrtnost je i dalje niska. Prijelaz s visoke 
rodnosti i smrtnosti na nisku rodnost i smrtnost naziva 
se demografska tranzicija. Taj proces nije počeo istodobno i nije trajao jednako u svim europskim državama. 
Najprije se pojavio u gospodarski najrazvijenijm državama. Danas je većina europskih država prošla kroz 
sve četiri faze demografske tranzicije, što znači trenutačno da imaju malu rodnost i malu smrtnost. Bivše 
komunističke države bilježe znatan prirodni pad, što znači da više ljudi umire nego što ih se rađa. 

Na ukupan broj stanovnika, osim rodnosti i smrtnosti, utječe i broj useljenih i iseljenih. Rodnost i smrtnost 
određuje prirodno kretanje stanovništva. Useljavanje (imigracije) i isljevanja (emigracije) određuju 
prostorno kretanje (migracije) stanovništva. 

Mnogo Europljana preselilo u prekooceanske zemlje. Migracije su se odvijale u nekoliko valova. Iseljavanje 
je počelo nakon velikih zemljopisnih otkrića u 16. stoljeću kada je pustolovno stanovništvo Zapadne Europe 
krenulo prema kontinentima Novog svijeta. Međutim, tek tijekom 19. stoljeća zbog velikog prirodnog 
prirasta broja stanovnika Europe i gospodarskih kriza koje su pogađale prvenstveno siromašnije slojeve, 
došlo do golemog iseljavanja iz Europe. Na prijelazu iz 19. u 20. stoljeće emigracija je zahvatila države 
Sredozemlja (posebice Italiju) te tadašnje Austro-Ugarske Monarhije. 

Posljednji val krenuo je nakon Drugog svjetskog rata i 
traje sve do današnjih dana. Obuhvaća sve države 
Europe, iako je najveći broj emigranata iz gospodarski 
nerazvijenih država. Poseban problem je iseljavanje 
mladih znanstvenika i sportaša koje rado primaju SAD, 
Kanada i Australija. 

Osim migracija koje su se odvijale između kontinenata, 
postoje i unutareuropske migracije, te migracije unutar 
jedne države. One su osobito došle do izražaja nakon 
Drugog svjetskog rata. Njemačko stanovništvo se zbog 
pripadnosti poraženoj vojnoj sili počelo iseljavati iz 
pograničnih prostora susjednih zemalja, a Rusi su počeli 
naseljavati države koje su nakon rata pripojene SSSR-u, 
npr. Litvu, Latviju i Estoniju. Šezdesetih godina 20. 



Kineski emigranti na putu u SAD 

stoljeća počela je migracija stanovništva iz gospodarski 
manje razvijenih zemalja u one razvijenije. Također 
dolazi i do velikog preljeva stanovništva s nekadašnjih 
kolonijalnih područja u Aziji i Africi. Europa tako od 
iseljeničkog postaje useljenički kontinent. 

Suvremena podjela Europe 


Europa ima 45 država. Ta raskomadanost je posljedica 
burne povijesti, tj. brojnih seoba, ratova i promjena 
granica. U čestim sukobima mnoge su države nastajale i 
nestajale, a česte su bile i promjene granica. Brojne 
zemlje nastale su jer su narodi težili stvaranju 
nacionalnih država. 


Blokovska podjela Europe 



religijska karta Europe 

Podrobniji članak o temi: Blokovska podjela Europe 

Noviju europsku povijest obilježila je blokovska podjela nakon Drugog svjetskog rata. Saveznice iz Drugog 
svjetskog rata - SAD i (bivši) SSSR - postaju predvodnice dvaju političkih, gospodarskih i vojno 
suprostavljenih blokova. Zapadni blok pod vodstvom SAD-a obuhvaćao je zemlje više stranačke 
demokracije s tržišnom (kapitalističkom) ekonomijom, tj. gospodarstvom na zapadu kontinenta, a istočni 
blok pod vodstvom SSSR-a obuhvaćao je socijalističke zemlje s državno-planskim gospodarstvom, 
smještene uglavnom na istoku kontinenta. Njemačka država bila je nakon Drugog svjetskog rata podjeljena 
na dva dijela, a svaki je pripadao jednom od blokova. Među blokovima je vođen hladni rat. Srećom, nikad 
nije došlo do izravnog sukoba golemih vojski. U sklopu Zapadnog bloka razvijan je vojno-sigurnosni savez 
NATO. a Istočni blok je osnovao svoj vojni savez. 


Nestajanje istočnog bloka 

Podrobniji članak o temi: Slom komunizma 

Krajem 80-tih godina 20. stoljeća propali su socijalizam i istočni blok u Europi. U sklopu tog procesa 
raspale su se neke višenacionalne socijalističke države. Od 15 republika SSSR-a nastalo je 15 samostalnih 
država. Raspadom SSSR-a na tlu Europe nastale su: Rusija, Ukrajina, Bjelorusija, Estonija, Latvija, Litva i 
Moldova. Čehoslovačka se raspala na Češku i Slovačku, a nakon krvavih ratova i Jugoslavija se raspala na 5 
samostalnih država: Hrvatsku, Sloveniju, Bosnu i Hercegovinu, Makedoniju, SR Jugoslaviju (koje se kasnije 
raspala na Srbiju i Crnu Goru). Nakon nestanka socijalizma i blokovske podjele ujedinile su se Zapadna i 
Istočna Njemačka. Naime, tu su državu 1945. godine glavne zemlje pobjednice nad nacizmom najprije 
okupirali, a zatim i podjelili na 4 okupacijske zone. 1949 od tih okupacijskih zona nastale su njemačke 
države (Zapadna i Istočna). 


Oblici vladavine 

Prema obliku vladavine i državnom uređenju, države se dijele na republike i monarhije. Danas u europi 
prevladavaju republike. U suvremeneim monarhijama monarsi imaju simboličnu vlast koja se manifestira u 
svečanim prigodama, održavanju tradicije i funkciji uzora. Stvarnu vlast obnašaju predsjednici država, vlada 





























i parlamenata. Europske monarhije dijele se na kraljevine (Belgija, Danska, Nizozemska, Španjolska, 
Švedska, Norveška i Ujedinjeno Kraljevstvo), kneževine (Lihtenštajn , Monako i Andora) i vojvodstva 
(Luksemburg) 

Gospodarstvo Europe 


x Podrobniji članak o temi: Gospodarstvo Europe 

Europa je gospodarski razvijen kontinent, ali postoje znatne razlike među pojednim državama. 
Najrazvijenije su države zapadne, sjeverne i dijelom južne i srednje Europe. Bivše socijalističke zemlje 
istočne i jugiostočne Europe su slabije razvijene. To su države nastale raspadom SSSR-a i bivše Jugoslavije 
te Poljska, Češka, Mađarska, Slovačka, Rumunjska, Bugarska i Albanija. Postoji niz pokazatelja razvijenosti 
nekog prostora, a među njima su iznos nacionalnog dohotka po stanovniku i udio zaposlenih po sektorima. 


Gospodarski sektori 


Djelatnosti primarnog (I.) sektora zapošljavaju danas u 
Europi sve manje radne snage, a u razvijenim zemljama 
čak manje od 5%. Poljoprivreda je najvažnija djelatnost 
primarnog sektora. I ratarstvo i stočarstvo u većini 
zemalja su intezivni. Stočarstvo (zbog klime) važnije u 
zemljama zapadne i sjeverne Europe te u planinskim 
područjima. Iako poljoprivreda zapošljava sve manje 
ljudi, pridonosi u razvijenom dijelu Europe su izrazito 
visoki. To je moguće zahvaljujući sve većoj upotrebi 
suvremenih strojeva i znanstvenih dostignuća 
(kvalitetnjih vrsta sjemena, umjetnih gnojiva i slično). 

Ribarstvo je najrazvijenije uz Atlanski ocean, posebno u 
plitkim i hladnijim morima bogatim planktonom. U 
sjevernoj Europi važno je i šumarstvo. 

Djelatnosti sekundarnog (II.) sektora su industrija, 
rudarstvo, građevinarstvo i proizvodni obrt. U industriji je danas zaposleno 20 do 30% stanovnika Europe. 
Razvoj industrije počeo je u drugoj polovici 18. stoljeća upravo u Europi, točnije u Engleskoj, uz nalazišta 
ugljena i željezne rude u starom gromadnom gorju. Izumom parnog stroja 1769. i njegovom primjenom u 
industriji i rudarstvu počinje prva industrijska revolucija. Industrijalizaciju prati urbanizacija, odnosno 
razvoj gradova i povećanje broja gradskog stanovništva (jer su se ljudi počeli naseljavati uz rudnike i 
industriju). Promjene u industrijskoj proizvodnji i prometu pod utjecajem primjene elektriciteta i motora s 
unutarnjim sagorijevanjem nazivaju se druga industrijska revolucija. Primjenom nuklearne energije te 
izumom računala počela je treća industrijska revolucija. 

Važno je napomeniti da su procesi industrijalizacije najjači u razvijenim europskim zemljama, dok ostale tek 
ulaze u treću industrijsku revoluciju. Uz industriju su vezani i rudarstvo i energetski izvori. 

Iako je Europa prilično bogata raznim rudama (ugljen, željezo, bakar, olovo, cink i boksit), danas se zbog 
iscrpljenosti nalazišta te jeftinog uvoza rude većinom kupuju i uvoze. Glavni izvori energije u doba prve 
industrijske revolucije bili su drvo i uglj en, a danas se najviše upotrebljavaju nafta i plin . Europa ima 
nalazišta nafte, ali ona nisu dovoljna i nafta se mora uvoziti. 

Kako su svi navedeni izvori energije neobnovljivi i ekološki uglavnom nepovoljni, u budućnosti bi se 
trebalo sve više orjentirati na obnovljive izvore. To su energija vode, vjetra, Sunca i si. 



Sjeverno more, jedno od najbogatijih europskih 
područja naftom 









































U prošlosti najvažnije su grane industrije u Europi bile tekstilna 
industrija i crna metalurgija. Danas su to elektronička, 
automobilska, prehrambena, kemijska i strojogradnja . Sve se 
više razvijaju čiste industrije, odnosno one koje primjenjuju 
visoku tehnologiju i nova znanstvena dostignuća te imaju malo 
otpadaka i manje onečišćuju. U doba prve industrijske 
revolucije pogoni su se nalazili uz nalazišta ruda, a u novije 
vrijeme u lukama (proces litoralizacije), uz prometnice i tamo 
gdje ima dovoljno obrazovane radne snage. 

Tercijarni (III.) sektor obuhvaća uslužne djelatnosti poput 
prometa, trgovine, turizma, bankarstva, školstva i zdravstva. U 
njemu je danas zaposleno najviše Europljana (oko 60%) razlog 
tomu je sve veća automatizacija u poljoprivredi i industriji, što 
smanjuje potrebu za zapošljavanjem u tim djelatnostima. Uz to 
sve više slobodnog vremena i novca povećava potrebu za 
korištenjem raznim uslugama. 

Raspored zaposlenih prema sektorima mijenjao se s 
gospodarskim napretkom. S vremenom se sve više smanjivao 
udio zaposlenih u sekundarnom i posebno u primarnom sektoru, 
a znatno je rastao i broj zaposlenih u tercijarnom sektoru. Danas je najviše zaposlenih u tercijarnom sektoru, 
a slijede sekundarni i s najmanje zaposlenih primarni sektor. U tercijarizaciji gospodarstva najdalje su došle 
razvijene zapadnoeuropske zemlje. Obrazovana radna snaga i sve veće ulaganje u znanost postaju najvažniji 
uvjeti razvoja u suvremenoj Europi. 



Vjetrenjače u Nizozemskoj, služe za 
prikupljanje energije vjetra 


Regije Europe 


Podrobniji članak o temi: Regije Europe 

Regija je područje koje obuhvaća prostor međusobno istih prirodnih (npr. reljef, klima) i društvenih značajki 
(npr. razvijenost gospodarstva). S obzirom na brojnost država te raznolikost prostora, Europu možemo 
podjeliti na šest regija: zapadnu, sjevernu, srednju, južnu, jugoistočnu i istočnu Europu. Nekim je državama 
teško odrediti pripadnost određenoj regiji zbog prijelaznog položaja. Primjeri za to su Francuska i Hrvatska. 


Zapadna Europa 

Podrobniji članak o temi: Zapadna Europa 

Toj regiji pripadaju: Ujedinjeno Kraljevstvo, Irska, Francuska, Nizozemska, Belgija, Luksemburg i Monako. 
Većina država zapadne (atlanske) Europe ima izlaz na Sjeverno more. Prirodna bogatsva (rude ugljena i 
željeza te nafta i plin u Sjevernom moru), nizinski reljef i ugodna klima omogućili su gustu naseljenost. U 
toj regiji počela je industrijska revolucija. Zapadna Europa je gospodarski vrlo razvijena. Sve države te 
regije su članice Europske unije. 


Sjeverna Europa 


Podrobniji članak o temi: Sjeverna Europa 



































Island, Danska, Norveška, Švedska, Finska, Litva, Latvija i Estonija su države sjeverne Europe. Planinski 
reljef, hladna klima i malo pogodnog tla uvjetovali su najrjeđu naseljenost u Europi. Prirodna bogatstva 
(šume, hidrogenizacija, željezna ruda, nafta i plin te bogatstvo ribe) i razvijena idustrija omugućavaju visoki 
životni standard. Od navedenog se razlikuju Litva, Latvija i Estonija, koje su od početka 1990. godine bile 
dio SSSR-a. Sada prolaze dug i mukotrpan proces prelaska iz socijalistčkog u kapitalističko društveno 
uređenje, odnosno iz planskog u tržišno gospodarstvo. 


Srednja Europa 

Podrobniji članak o temi: Srednja Europa 
U tu regiju, koja se nalazi na važnom prometnom 
položaju, pripadaju države: Njemačka, Austrija, 
Švicarska, Lihtenštajn, Slovenija, Mađarska, Češka, 
Slovačka, Poljska i Hrvatska. Reljef je raznolik, a klima 
umjereno topla. Etnički sastav je složen jer se u ovoj 
skupini dodiruju dvije velike skupine naroda i jezika: 
Germani i Slaveni. Veći dio regije bio je od Prvog 
svjetskog rata unutar Austo-Ugarske Monarhije. Osim 
guste naseljenosti, regiju obilježavaju i velike razlike u 
razvijenosti gospodarska pojedinih država. Bivše 
socijalističke države (Mađarska, Poljska, Češka, 
Slovačka, Slovenija i Hrvatska) mnogo su slabije 
razvijene od zemalja na zapadnom dijelu re gij e. 


Južna Europa 

Podrobniji članak o temi: Južna Europa 

Portugal, Španjolska, Italija, Grčka, Albanija i Malta, 
mijiaturne države ( San Marino , Andora te Vatikan) uz posjede Ujedinjenog Kraljevstva - Gibraltar, čine 
regiju južne Europe. Reljef je raznolik, klima prilično suha, a plodnog je tla malo. Stanovništvo je 
usmjereno na more. U prošlosti su za regiju bile karakteristične snažne emigracije u razvijene države Europe 
i svijeta. Danas je taj dio Europe srednje razvijen, osim Albanije koja se nalazi na samom dnu razvijenosti. 



Pregled europskih regija po kriterijima kulturne 
sličnosti i po državnim granicama 

Jugoistočna Europa 

■\Podrobniji članak o temi: Jugoistočna Europa 

Rumunjska, Bugarska, Makedonija, Bosna i Hercegovina, Srbija, Crna Gora i Kosovo čine jugoistočnu 
Europu. Jugoistočna Europa se nalazi na glavnom kopnenom prometnom smjeru između Azije i Europe. 
Prevladavaju slavenski narodi i pravoslavna regija. Islam je prisutan zbog više stoljetne vlasti Osmanlijskog 
Carstva. Regija je slabije gospodarski razvijena što je odraz burne povijesne i političke nestabilnosti. 
Industrijska revolucija počela je na ovim prostorima tek u 20. stoljeću, a u socijalističko društveno uređenje 
od 1945. do 1990. godine i sadašnji težak prijelaz u kapitalizam dodatno su opteretili ionako slabo razvijeno 
gospodarstvo. 


Istočna Europa 

\Podrobniji članak o temi: Istočna Europa 
































































Ta regija obuhvaća Ukrajinu, Bjelorusiju, Moldovu i europski dio Rusije. Sve te nastale države nastale su 
raspadom SSSR-a 1990. godine. Stanovništvo je većinom slavensko. Reljef je pretežito nizinski. Unatoč 
prirodnim bogatsvima i obilju plodnog tla, gospodarstvo je najslabije razvijeno u tom dijelu Europe. To je 
najvećim dijelom posljedica dugotrajnog socijalističkog državnog uređenja. 

Izvori 


■ Dužanec, Egartner: Geografija 7 (udžbenik iz geografije za 7.razred osnovne škole), 
Meridijani; I. izdanje, Zagreb, 2003.(Str 8.- 47.) 


Vanjske poveznice 

■ Na hrvatskom 

■ www.geografija.hr(http://www.geografija.hr/) 

■ Na engleskom 

■ Central european union catalogue, EUROKATALOG - ali TOP 

guide (http://www.eurobusinesscity.com) 

■ The Columbia Gazetteer of the World Online (http://www.colu 

mbiagazetteer.org/). 2005. New York: Columbia University Press. 

■ Europe at Night (http://earthobservatory.nasa.gov/Newsroom/Newlmages/images.php39im 
Cj_id=13266) 

■ Need to know about Visiting Europe (http://www.eurotravelinfo.com) 

■ Regions of Europe (https://web.archive.Org/web/20050403105702/http://www.geog.tamu.e 

du/~prout/GVmidtermTwo.html) 

■ Karta Europe (http://europe.zoom-maps.com) 

■ Europe Photos (http://www.voyages-photos.fr/europe.htm) 

■ Parks in Europe (http://www.parks.it/europa/Eindex.html) - National parks, nature parks, 
reserves and other protected areas. 

■ 500+ Photos of Europe (http://www.euratlas.com/europe_photos/) 

■ Europe2U (http://www.europe2u.com) Maps Photos and information about Europe. 

■ Panoramic photos of Central Europe (http://www.panoramy.net/home. php?lang=english_g 
b) 

■ History and institutions of the United Europe (videos, photos, maps,...) (http://www.ena.lu) : 

European Navigator 

■ International Newspaper Political, business and economic news for EU, Balkans, Russia 

and Eurasia. Includes news analysis, editorial and Kassandra's Notebook. (https://web.arc 

hive.org/web/20080909040127/http://neurope.eu/): New Europe Newspaper 

■ Historical Maps of Europe (http://www.map.go.it/) 

■ Aboout Europe and European cities (http://www.europeimages.net/) 

Države u Europi 

Albanija • Andora • Armenija 3 / • Austrija • Azerbajdžan 1 / • Belgija • Bjelorusija • 

Bosna i Hercegovina • Bugarska • Cipar 3 / • Crna Gora • Češka • Danska 4 /» Estonija • 
Finska » Francuska 4 / • Grčka • Gruzija 1 / • Hrvatska • Irska • Island • Italija • Kazahstan 1 / • 
Samostalne države Kosovo * Latvija • Lihtenštajn • Litva • Luksemburg • Mađarska • Malta • Moldavija • 
Monako • Nizozemska 4 / * Noiveška 4 / * Njemačka • Poljska • Portugal 4 / * Rumunjs ka • 
Rusija 1 / * San Marino * Slovačka • Sjeverna Makedonija • Slovenija • Srbija • 

Španjolska 4 / * Švedska • Švicarska * Turska 1 / * Ujedinjeno Kraljevstvo 4 / • Ukrajina • 
Vatikan 




























































Zavisni teritoriji Akrotiri i Dhekelia • Alandski otoci • Gibraltar • Guernsey • Otok Man • F 0 royar • Jersey • 
Jan Mayen « Svalbard 

Nepriznate države Abhazija 5 ) (Gruzija) • Gorski Karabah 3 ) (Azerbajdžan) • Južna Osetija 5 ) (Gruzija) • 
Pridnjestrovlje (Moldavija) • Turska Republika Sjeverni Cipar (Cipar) 3 ) 

Značajan dio teritorija se nalazi u Aziji 2 ) Nije član UN-a. Priznalo ga je 97 od 193 država članica UN-a (do 
kraja 2020.), 23 od 28 zemalja EU. ^ U potpunosti u Aziji, ali ima društvene i političke veze s Europom 
Posjeduje zavisne ili slične teritorije izvan Europe ^ Priznata od strane više članica UN-a, uključujući 
Rusku Federaciju 

Geološki superkontinenti: 
Gondvana • Laurazija • Pangea • Rodinia 


Regije svijeta 

Istočna Afrika • Južna Afrika • Sjeverna Afrika • Srednja Afrika • Zapadna Afrika 
Afrički rog • Gvineja • Magreb • Sahel » Subsaharska Afrika » Sudan » Velika jezera 

Sipvprna Amprika Angloamerika • Karibi • Pacifički sjeverozapad 
-* - Srednja Amerika » Velika jezera » Velika nizina 

Južna Amerika Andske države • Gvajana • Južni konus • Latinska Amerika • Patagonija 

Istočna Azija • Jugoistočna Azija • Jugozap adna Azija • Južna Azija • Sjeverna A zija ■ 
Srednja Azija 

Anatolija • Arabija • Bliski istok • Daleki istok • Indijski potkontinent • Istočne Indije • 
Kavkaz • Levant • Sibir 


Azija 


Istočna Europa • Jugoistočna Europa • Južna Europa • Sjeverna Europa • 

EuroDa Srec| nja Europa • Zapadna Europa 

p Balkanski poluotok • Baltik • Beneluks • Britanski otoci • Mediteran • Nordijska regija • 
Skandinavija 

Australazija • Melanezija • Mikronezija • Polinezija • Pacifički obruč 
Arktik • Antarktik 


1. (25. prosinca 2018.)"European Continent/Map of Europe" (https://mapuniversal.com/europe-co 
ntinent-map/) pristupljeno 20. siječnja 2019. 


Dobavljeno iz "https://hr.wikipedia.Org/w/index. php?title=Europa&oldid=5456074" 

